32 Penepo bana ba Lubeni+ ne bana ba Ngade+ badi na bimunanwa bingi bininge, bamona’mba ntanda ya Yazele+ ne Ngileade i ntanda miyampe na bimunanwa.2 Ebiya bana ba Ngade ne bana ba Lubeni bafwena Mosesa, ne Eleaza kitobo, ne bamfumu ba kitango kebanena’mba:3 “Atalote, Dibone, Yazele, Nimela, Heshebone,+ Eleale, Sebame, Nebo,+ ne Beone,+4 ntanda yanekenye Yehova ku meso a kitango kya Isalela,+ i ntanda miyampe na bimunanwa, kadi bengidi bobe badi na bimunanwa bingi.”+5 Babweja’ko amba: “Shi ubetutōkelwa mutyima, nankyo ino ntanda ipebwe bengidi bobe bu kintu kyabo. Koketwabula bobwa bukila bwa Yodano.”6 Penepo Mosesa wanena bana ba Ngade ne bana ba Lubeni amba: “Le banabenu bende ku divita ino banwe’ko mushale mushikete kuno?7 I kika le kyomutyumwina bantu ba Isalela mutyima baleke kwabukila mu ntanda isa kwibapa Yehova binebine?8 Byabyo byo byalongele bashenu ponebatumine tamba ku Kadesha-Balenea bakatale ntanda.+9 Abo pa kukanda ku Musanza* wa Eshekole+ bamona ntanda’ya, batyumuna bantu ba Isalela mutyima baleke kwenda mu ntanda yadi ya kwibapa Yehova.+10 Bulobo bwa Yehova bwaaka mu dine difuku’dya watyipa+ amba:11 ‘Bantu batambile mu Edipito kushilwila ku wa myaka 20 kokanda, kebakamonepo yoya ntanda+ yonatyipīle Abalahama, Izake, ne Yakoba,+ mwanda kebanondelepo na mutyima onso—12 poso enka Kalebu+ mwanā Yefune mwine Kenizi ne Yoshua+ mwanā Nuna, mwanda abo balondele Yehova na mutyima onso.’+13 Penepo bulobo bwa Yehova bwaakila Isalela, webalumbakanya mu ntanda mutuputupu myaka 40,+ kufika ne byapwile lukongo lonso lwadi lulonga bibi ku meso a Yehova.+14 Pano mubapingakena pa kyaba kya bashenu bu bana ba bantu ba bubi bakela bulobo bwa Yehova budyendyemuka pa Isalela.15 Shi muleke kumulonda, bine nandi ukebaleka monka mu ntanda mutuputupu, kadi mukakubija bano bantu bonso.”16 Kupwa bamufwena kebanena’mba: “Longa tūbake pano bipombo bya mabwe bya bimunanwa byetu ne bibundi bya betu bana.17 Ino batwe tuketeakanya nyeke mwanda wa bulwi+ ne kutangidila bene Isalela enka ne byotukebafikija ku kifuko kyabo, betu bana papo bashikete mu bibundi bikomejibwe, balamibwe ku bekadi ba ntanda’ya.18 Ketukajokelapo ku mobo etu enka ne bitambula mwine Isalela ense bupyani bwa ntanda yandi.+19 Mwanda ketukatambulapo nabo bupyani bobwa bukila bwa Yodano ne kwenda kumeso, mwanda tubatambula bupyani bwetu bukila bwa Yodano+ bwa kutunduka.”20 Mosesa webatentulula’mba: “Shi mulonge namino: Musele byabulwi ku meso a Yehova mwanda wa divita;+21 ne shi banwe bonso musele byabulwi mwabuke Yodano ku meso a Yehova kitatyi kyapanga balwana nandi ku meso andi+22 enka ne binekenibwa ntanda ku meso a Yehova,+ kupwa mubwanya kujoka+ ne kwikala ba kubulwa mambo ku meso a Yehova ne Isalela. Penepo ino ntanda ikekala ke kintu kyenu ku meso a Yehova.+23 Inoko shi kemulongelepo namino, mukalubila Yehova. Nankyo yukai amba bubi bwenu bukemupetanga.24 Nanshi mubwanya kūbaka bibundi bya benu bana ne bipombo bya luombe+ lwenu, inoko mufwaninwe kulonga byomwalaa’byo.”25 Bana ba Ngade ne bana ba Lubeni banena Mosesa namino amba: “Bengidi bobe bakalonga monka mwasoñenya mfumwami.26 Betu bana, betu bakaji, bimunanwa byetu, ne banyema betu bonso ba nja bakashala mu bibundi bya Ngileade,+27 ino bengidi bobe bakabuka bukila, muntu ne muntu mwilumbile byabulwi mwanda wa kukalwa divita ku meso a Yehova,+ monka mwesambila mfumwami.”28 Ebiya Mosesa wasoñanya Eleaza kitobo pa mwanda wabo, ne Yoshua mwanā Nuna, ne mitwe ya mobo a bashandya bisaka bya Isalela.29 Mosesa webanena’mba: “Shi bana ba Ngade ne bana ba Lubeni abaabuka nenu Yodano, muntu ne muntu mwilumbile byabulwi mwanda wa kukalwa ku meso a Yehova, ne ntanda nayo ibanekenibwa ku meso enu, nankyo mukebapa ntanda ya Ngileade bu kintu kyabo.+30 Ino shi kebaselelepo byabulwi ne kwabuka nenu, nabya bakashikata umbukata mwenu mu ntanda ya Kenani.”31 Ponkapo bana ba Ngade ne bana ba Lubeni balondolola’mba: “Byesamba Yehova ku bengidi bobe’byo e byotukalonga.32 Tukasela byabulwi ne kwabuka ku meso a Yehova mu ntanda ya Kenani,+ inoko ntanda yotukapyana ikekala buno bukila bwa Yodano.”33 Ebiya Mosesa webapa—bana ba Ngade, bana ba Lubeni,+ ne kipindi kya kisaka kya Manase+ mwanā Yosefa—bulopwe bwa Shihone+ mulopwe wa bene Amole ne bulopwe bwa Oka+ mulopwe wa Bashane, ntanda ya bibundi byayo mu bino byaba, ne bibundi bijokolokele ntanda’ya.34 Bana ba Ngade baubaka* Dibone,+ Atalote,+ Aloele,+35 Atelote-Shofane, Yazele,+ Yongebela,+36 Bete-Nimela,+ ne Bete-Halana,+ bibundi bikomejibwe, kadi baubaka ne bipombo bya mabwe bya luombe.37 Bana ba Lubeni nabo baubaka Heshebone,+ Eleale,+ Kidiataimi,+38 Nebo,+ Bāla-Meone+—majina abyo ashinta—ne Sibema; kadi bainika bibundi byobaubakulwile’bya majina angi.39 Bana ba Makile+ mwanā Manase bakatamba ntanda ya Ngileade beikwata ne kupanga bene Amole badi’mo.40 Ebiya Mosesa wapa Ngileade kudi Makile mwanā Manase, kashikete’mo.+41 Yaila mwanā Manase nandi wakebatamba wakwata bibundi byabo bya mapema, waanza kwibita bu Havote-Yaile.*+42 Noba nandi wakebatamba wakwata Kenate ne bibundi bidi mu bwendeji bwandi,* waanza kwikita bu Noba dyandi dijina.
bem_Latn